**ORDONANŢĂ**

**cu privire la rectificarea bugetului de stat pe anul 2021**

În temeiul art.108 din Constituția României, republicată și al art.1 pct. I. poz.1 din Legea nr.195/2021 privind abilitarea Guvernului de a emite ordonanțe,

**Guvernul României adoptă prezenta ordonanță.**

**Capitolul I**

Dispoziții generale

**Art.1.** – Bugetul de stat pe anul 2021, aprobat prin Legea bugetului de stat pe anul 2021, nr.15/2021, publicată în Monitorul Oficial al României, Partea I, nr.236 și nr.236 bis din 9 martie 2021, se modifică și se completează potrivit prevederilor prezentei ordonanțe.

**Art.2.** –(1) Influențele asupra veniturilor bugetului de stat pe anul 2021, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2021 pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2021 se majorează la venituri cu suma de 6.414,3 milioane lei, iar la cheltuieli se majorează cu suma de 9.273,6 milioane lei credite de angajament și cu suma de 9.975,5 milioane lei credite bugetare, iar deficitul se majorează cu suma de 3.561,2 milioane lei.

**Art.3. –** Pentru asigurarea finanțării activității Institutului Revoluției Române din Decembrie 1989 în anul 2021, se autorizează Senatul României, ca în anexa nr. 3/02/15 „Sinteza bugetelor centralizate ale instituțiilor publice finanțate parțial din venituri proprii pe anii 2021 - 2024", să introducă modificări în volumul și structura bugetelor de venituri și cheltuieli pe anul 2021 ale instituțiilor publice subordonate finanțate parțial din venituri proprii, inclusiv prin introducerea la partea de venituri de capitole, subcapitole și paragrafe și la partea de cheltuieli de titluri, articole, alineate, subcapitole și/sau paragrafe noi, după caz, să efectueze virări de credite de angajament și credite bugetare, inclusiv la și de la cheltuieli de personal și cheltuieli de capital, și între bugetele instituțiilor publice subordonate finanțate parțial din venituri proprii, cu încadrarea în prevederile bugetare aprobate la titlul 51 „Transferuri între unități ale administrației publice”, alineatul 51.01.01 „Transferuri către instituții publice" .

**Art.4. –** Se autorizează Secretariatul General al Guvernului, în anexa nr. 3/13/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021 - 2024 (sume alocate pentru activități finanțate integral din venituri proprii)", la partea de venituri, să suplimenteze cu suma de 231.548 mii lei capitolul 39.10 „Venituri din valorificarea unor bunuri", subcapitol 39.10.02 „Venituri din valorificarea stocurilor de rezerve de stat si de mobilizare".

**Art.5. –** Se autorizează Ministerul Afacerilor Externe în anexa nr. 3/14/27 „Fișa Programului", la Programul cod 1925 „Participarea României cu un pavilion național, la expoziția mondială Expo Dubai 2020" să majoreze creditele de angajament și creditele bugetare pe anul 2021 cu suma de 823 mii lei, la capitolul 51.01 „Autorități publice și acțiuni externe", titlul 10 „Cheltuieli de personal" și să diminueze creditele de angajament și creditele bugetare pe anul 2021 cu aceeași sumă de la Programul cod 655 „Asigurarea reprezentării diplomatice și realizarea obiectivelor de politică externă a României în concordanță cu interesele României conforme cu statutul de stat membru U.E.”, capitolul 51.01 „Autorități publice și acțiuni externe", titlul 10 „Cheltuieli de personal".

**Art.6. –** (1) Se autorizează Ministerul Dezvoltării, Lucrărilor Publice și Administrației, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021 - 2024 (sume alocate pentru activități finanțate integral din venituri proprii)", să majoreze veniturile proprii cu suma de 52.256 mii lei la capitolul 36.10 „Diverse venituri", subcapitolul 36.10.50 „Alte venituri".

(2) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul Operațional Regional 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să majoreze la componenta 0101 ”Finanțarea din FEN postaderare” creditele de angajament cu suma de 5.000.000 mii lei.

(3) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul operațional comun Bazinul Mării Negre 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să majoreze la componenta 0101 „Finanțarea din FEN postaderare” creditele de angajament cu suma de 3.100 mii lei.

(4) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul operațional comun România-Ucraina 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să diminueze la componenta 0101 „Finanțarea din FEN postaderare” creditele bugetare cu suma de 20.000 mii lei.

(5) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul Ungaria - Slovacia - România - Ucraina 2014 - 2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să efectueze următoarele modificări:

a) la componenta 0101 „Finanțarea din FEN postaderare” să majoreze creditele de angajament cu suma de 42.804 mii lei și creditele bugetare cu suma de 9.000 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” să majoreze creditele de angajament cu suma de 2.068 mii lei și creditele bugetare cu suma de 50 mii lei;

c) la componenta 0301 „Cofinanțare privată” să majoreze creditele de angajament cu suma de 2.068 mii lei și creditele bugetare cu suma de 50 mii lei.

(6) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul transnațional Dunărea în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să efectueze următoarele modificări :

a) la componenta 0201 „Cofinanțare publică pentru beneficiarii finanțați integral din bugetele publice centrale” să majoreze creditele de angajament cu suma de 297 mii lei și creditele bugetare cu suma de 173 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” să majoreze creditele de angajament cu suma de 1.427 mii lei și creditele bugetare cu suma de 815 mii lei;

c) la componenta 0301 „Cofinanțare privată” să majoreze creditele de angajament cu suma de 220 mii lei și creditele bugetare cu suma de 125 mii lei.

(7) Se autorizează Ministerul Dezvoltării, Lucrărilor Publice și Administrației în calitate de Autoritate de management pentru Programul de cooperare interregională INTERREG EUROPE în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să efectueze următoarele modificări:

a) la componenta 0101 „Finanțarea din FEN postaderare” să majoreze creditele de angajament cu suma de 4.675 mii lei și creditele bugetare cu suma de 13.076 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” să majoreze creditele de angajament cu suma de 715 mii lei și creditele bugetare cu suma de 2.000 mii lei;

c) la componenta 0301 „Cofinanțare privată” să majoreze creditele de angajament cu suma de 110 mii lei și creditele bugetare cu suma de 308 mii lei.

(8) Se autorizează Ministerul Dezvoltării, Lucrărilor Publice și Administrației să introducă în anexa nr. 3/15/29 „Fișa obiectivului/ proiectului/categoriei de investiții”, la capitolul 51.10 „Autorități publice și acțiuni externe”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții”, obiectivul de investiții nou „Înființarea unui sistem propriu de încălzire cu centrală termică”, OCPI Hunedoara, cu credite de angajament, respectiv credite bugetare în sumă de 261 mii lei, cu încadrarea în prevederile bugetare aprobate pe anul 2021.

**Art.7. –** (1) Se autorizează Ministerul Finanțelor, în anexa nr. 3/16/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021 - 2024 (sume alocate pentru activități finanțate integral din venituri proprii)" să majoreze veniturile proprii cu suma de 5 mii lei la capitolul 33.10 „Venituri din prestări de servicii și alte activități”, subcapitolul 33.10.08 „Venituri din prestări de servicii”.

(2) Se autorizează Ministerul Finanțelor să modifice în anexa nr. 3/16/23 „Fișa Proiectului finanțat/propus la finanțare în cadrul programelor aferente Politicii de Coeziune a U.E., Politicilor Comune Agricolă și de Pescuit și a altor facilități și instrumente postaderare" denumirea proiectului cod 10658 "Formarea continuă a personalului Autorității de Certificare și Plată în vederea gestionării eficiente a Fondurilor Europene Structurale și de Investiţii (FESI)" în „Formarea continuă a personalului Autorității de Certificare și Plată pentru îmbunătățirea performanțelor la locul de muncă, în vederea gestionării eficiente a Fondurilor Europene Structurale și de Investiții (FESI)".

**Art.8.** – Se autorizează Ministerul Justiției să introducă în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021-2024 (sume alocate pentru activități finanțate integral din venituri proprii)”, la partea de venituri, următoarele modificări:

a) să majoreze capitolul 16.10 „Taxe pe utilizarea bunurilor, autorizarea utilizării bunurilor sau pe desfășurarea de activități”, subcapitolul 16.10.03 „Taxe și tarife pentru eliberarea de licențe și autorizații de funcționare”, cu suma de 4.500 mii lei;

b) să diminueze capitolul 30.10 „Venituri din proprietate”, subcapitolul 30.10.05 „Venituri din concesiuni și închirieri” – paragraful 30.10.05.30 „Alte venituri din concesiuni și închirieri de către instituții publice”, cu suma de 292 mii lei;

c) la capitolul 33.10 „Venituri din prestări de servicii și alte activități”, să majoreze subcapitolul 33.10.05 „Taxe și alte venituri din învățământ”, cu suma de 89 mii lei, subcapitolul 33.10.06 „Venituri din expertiză tehnică judiciară și extrajudiciară”, cu suma de 1.000 mii lei și subcapitolul 33.10.50 „Alte venituri din prestări de servicii și alte activități”, cu suma de 150 mii lei.

**Art.9. –** (1) Se autorizează Ministerul Apărării Naționale să efectueze în anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021 - 2024 (sume alocate pentru activități finanțate integral din venituri proprii)" la partea de venituri următoarele modificări:

a) să majoreze capitolul 30.10 „Venituri din proprietate", subcapitolul 30.10.05 "Venituri din concesiuni și închirieri", cu suma de 239 mii lei;

b) la capitolul 33.10 „Venituri din prestări de servicii și alte activități", subcapitolul 33.10.08 „Venituri din prestări de servicii" se majorează cu suma de 75 mii lei, subcapitolul 33.10.21 „Venituri din contractele încheiate cu casele de asigurări sociale de sănătate" se diminuează cu suma de 9.139 mii lei, subcapitolul 33.10.30 „Venituri din contractele încheiate cu direcțiile de sănătate publică din sume alocate de la bugetul de stat" se majorează cu suma de 4.455 mii lei și subcapitolul 33.10.50 „Alte venituri din prestări de servicii și alte activități" se majorează cu suma de 6.880 mii lei;

c) să majoreze capitolul 39.10 „Venituri din valorificarea unor bunuri", subcapitolul 39.10.01 „Venituri din valorificarea unor bunuri ale instituțiilor publice", cu suma de 5.000 mii lei;

d) la capitolul 42.10 „Subvenții de la bugetul de stat", subcapitolul 42.10.11 „Subvenții de la bugetul de stat pentru spitale" se majorează cu suma de 8.694 mii lei, subcapitolul 42.10.38 „Subvenții de la bugetul de stat pentru instituții și servicii publice sau activități finanțate integral din venituri proprii" se majorează cu suma de 7.789 mii lei, subcapitolul 42.10.68 „Subvenții de la bugetul de stat pentru instituții și servicii publice sau activități finanțate integral din venituri proprii pentru finanțarea investițiilor" se majorează cu suma de 16.021 mii lei;

e) la capitolul 43.10 „Subvenții de la alte administrații", subcapitolul 43.10.14 „Subvenții din bugetele locale pentru finanțarea cheltuielilor de capital din domeniul sănătății” se diminuează cu suma de 300 mii lei și subcapitolul 43.10.33 „Subvenții din bugetul Fondului național unic de asigurări sociale de sănătate pentru acoperirea creșterilor salariale" se majorează cu suma de 3.621 mii lei.

(2) Din suma de 6.880 mii lei prevăzută la alin. (1) lit. b), 6.100 mii lei reprezintă suma colectată începând cu anul 1983 în conturi bancare și se utilizează de Ministerul Apărării Naționale prin bugetul activităților finanțate integral din venituri proprii pentru cheltuieli curente și de capital.

(3) Se autorizează Ministerul Apărării Naționale să introducă în anexa nr. 3/18/29 „Fișa obiectivului/proiectului/categoriei de investiții”, la capitolul 51.01 „Autorități publice și acțiuni externe”, la titlul 55 „Alte transferuri”, articolul 55.02 „Transferuri curente în străinătate”, alineatul 55.02.04 „Alte transferuri curente în străinătate”, obiectivul de investiții nou „Construirea monumentului eroilor români căzuți în timpul celui de al doilea război mondial în localitatea Lăpușna, raionul Hîncești, Republica Moldova”, cu credite de angajament, respectiv credite bugetare, în sumă de 149 mii lei, cu încadrarea în prevederile bugetare aprobate pe anul 2021.

(4) Se autorizează Ministerul Apărării Naționale să introducă în anexa nr. 3/18/29 „Fișa obiectivului/proiectului/categoriei de investiții”, la capitolul 66.01 „Sănătate”, la titlul 51 „Transferuri între unități ale administrației publice”, articolul 51.02 „Transferuri de capital”, alineatul 51.02.12 „Transferuri pentru finanțarea investițiilor la spitale”, obiectivele de investiții noi:

a) „Realizare pavilion nou medicină operațională-politraumă D+P+4E, drum acces și rețele în cazarma 646 Brașov”, cu credite de angajament în sumă de 2.600 mii lei și credite bugetare în sumă de 1.500 mii lei, cu încadrarea în prevederile bugetare aprobate pentru anul 2021;

b) „Lucrări de investiții și intervenții în cazarma 705 Pitești”, cu credite de angajament în sumă de 110.984 mii lei și credite bugetare în sumă de 3.716 mii lei, cu încadrarea în prevederile bugetare aprobate pentru anul 2021.

**Art.10. –** În bugetul Ministerului Muncii și Protecției Sociale, influența prevăzută la capitolul 56.01 „Transferuri cu caracter general între diferite nivele ale administrației", titlul 51 „Transferuri între unități ale administrației publice", în sumă de -2.772.337 mii lei, reprezentând atât credite de angajament, cât și credite bugetare, provine din diminuarea alineatului 51.01.07 „Transferuri din bugetul de stat către bugetul asigurărilor sociale de stat" cu suma de 3.319.398 mii lei și majorarea alineatului 51.01.08 „Transferuri din bugetul de stat către bugetul asigurărilor pentru șomaj" cu suma de 547.061 mii lei.

**Art.11. –** (1) Se autorizează Ministerul Mediului, Apelor și Pădurilor să majoreze în cadrul anexei nr. 3/23/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021–2024 (sume alocate pentru activități finanțate integral din venituri proprii)”, la partea de venituri capitolul 36.10 „Diverse venituri”, subcapitolul 36.10.50 „Alte venituri cu suma de 4.500 mii lei.

(2) - Se autorizează Ministerul Mediului, Apelor și Pădurilor să introducă în anexa nr. 3/23/29 „Fișa obiectivului/proiectului/categoriei de investiții”, la capitolul 70.01 „Locuințe, servicii și dezvoltare publică”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” următoarele obiective de investiții noi:

a) „Amenajare râu Gilort în zona localității Novaci, Județul Gorj”, cu credite de angajament, în sumă de 3.000 mii lei, cu încadrarea în prevederile bugetare aprobate pe anul 2021;

b) „Mărirea capacității de transport a aducțiunii Gura Râului – Sibiu și lucrări de asigurare a comportării în timp a barajului Gura Râului, Județul Sibiu”, cu credite de angajament, în sumă de 1.829 mii lei, cu încadrarea în prevederile bugetare aprobate pe anul 2021.

**Art.12. –** (1) Din influența prevăzută în anexa nr.2 la Ministerul Transporturilor și Infrastructurii la capitolul 84.01 „Transporturi”, titlul 72 „Active financiare” suma de 189.770 mii lei se utilizează pentru majorarea contribuției statului la capitalul social al Companiei Naționale de Căi Ferate „CFR” – SA. astfel:

a) suma de 87.250 mii lei se virează într-un cont de disponibil deschis la Trezoreria Statului și se utilizează de Compania Națională de Căi Ferate „CFR” - SA pentru achitarea către Ministerul Transporturilor și Infrastructurii a taxei pe valoarea adăugată deduse pentru realizarea obiectivelor proprii de investiții finanțate de la bugetul de stat și neutilizată până la finele anului bugetar, nevirată la bugetul de stat, precum și dobânzile și penalitățile de întârziere aferente acesteia;

b) suma de 80.000 mii lei se utilizează de către Compania Națională de Căi Ferate „CFR“ - S.A. pentru plata obligațiilor către Societatea Electrificare „CFR“ - S.A;

c) Societatea Electrificare „CFR“ - S.A. utilizează suma prevăzută la lit. b) exclusiv pentru achitarea datoriilor către bugetul general consolidat al statului;

d) suma de 22.520 mii lei se utilizează de către Compania Națională de Căi Ferate „CFR“ - S.A. pentru plata obligațiilor către Societatea Telecomunicații „CFR“ - S.A;

e) Societatea Telecomunicații „CFR“ - S.A. utilizează suma prevăzută la lit. d) exclusiv pentru achitarea datoriilor către bugetul general consolidat al statului;

f) Compania Națională de Căi Ferate „CFR“ - S.A., Societatea Electrificare „CFR“ - S.A. și Societatea Telecomunicații „CFR“ - S.A. gestionează sumele prevăzute la lit. b) și d) prin conturi distincte deschise pe numele acestora la Trezoreria Statului.

(2) Se autorizează Ministerul Transporturilor și Infrastructurii să introducă în anexa nr. 3/24/29 „Fișa obiectivului/proiectului/categoriei de investiții”, la capitolul 84.01 „Transporturi”, titlul 55 „Alte transferuri”, articolul 55.01 „Transferuri interne”, alineatul 55.01.12 „Investiții ale agenților economici cu capital de stat”, obiectivul de investiții în continuare „Reabilitare DN 18 Baia Mare – Sighetul Marmației – Moiseni – Iacobeni, km 3+522 – km 62+234; km 69+790 – km 131+627; km 131+627 – 220+088”, cu credite bugetare, în sumă de 9.196 mii lei, cu încadrarea în prevederile bugetare aprobate pe anul 2021.

(3) Se autorizează Ministerul Transporturilor și Infrastructurii să introducă în anexa nr. 3/24/29 „Fișa obiectivului/proiectului/categoriei de investiții", la capitolul 84.01 „Transporturi”, la titlul 55 „Alte transferuri”, articolul 55.01 „Transferuri interne”, alineatul 55.01.12 „Investiții ale agenților economici cu capital de stat”, următoarele obiective de investiții noi:

a) „Amenajare intersecție cu sens giratoriu între DN 7 și DN 71 la Bâldana”, județul Dâmbovița, cu credite de angajament și credite bugetare în sumă de 466 mii lei, cu încadrarea în prevederile bugetare aprobate pe anul 2021;

b) „Amenajare intersecție între DN 7 și DN 61 la Găiești”, județul Dâmbovița, cu credite de angajament și credite bugetare în sumă de 158 mii lei, cu încadrarea în prevederile bugetare aprobate pe anul 2021.

(4) Prin derogare de la prevederile art. 42 alin. (1) din Legea nr. 500/2002, cu modificările și completările ulterioare, în vederea implementării Legii nr. 291/2018 privind aprobarea obiectivului de investiții Autostrada Iași-Târgu Mureș, Autostrada Unirii, în bugetul Ministerului Transporturilor și Infrastructurii din totalul sumelor prevăzute în anexa nr. 3/24/29 „Fișa obiectivului/proiectului/categoriei de investiții” la poziția C «Alte cheltuieli de investiții», fișa cod obiectiv 3 „cheltuieli pentru elaborarea studiilor de prefezabilitate, a studiilor de fezabilitate, a altor studii aferente obiectivelor de investiții, inclusiv cheltuielile necesare pentru obținerea avizelor, autorizațiilor şi acordurilor prevăzute de lege”, la capitolul 84.01 „Transporturi”, titlul 58 „Proiecte cu finanțare din fonduri externe nerambursabile aferente cadrului financiar 2014-2020”, articolul 58.03 „Programe din Fondul de Coeziune”, se alocă pentru anul 2021 credite de angajament în sumă de 47.800 mii lei și credite bugetare în sumă de 7.389 mii lei, pentru elaborarea documentațiilor tehnico-economice aferente tronsonului Ungheni-Iași-Târgu Neamț, parte a obiectivului de investiții „Autostrada Iași-Târgu Mureș”, Autostrada Unirii.

(5) Se autorizează Ministerul Transporturilor și Infrastructurii să modifice în anexa nr. 3/24/29 „Fișa obiectivului/proiectului/categoriei de investiții” creditele de angajament și creditele bugetare aferente anilor anteriori, precum şi valoarea totală a obiectivului/proiectului de investiții, cu încadrarea în valoarea totală a acestuia, cu respectarea prevederilor art. 43 alin. (2) din Legea nr. 500/2002 privind finanțele publice, cu modificările și completările ulterioare, și cu încadrare în nivelul total al fondurilor aprobate pentru anul 2021.

(6) Se autorizează Ministerul Transporturilor și Infrastructurii să introducă modificările prevăzute la alin. (5) corespunzător și în celelalte anexe la bugetul acestuia.

**Art.13. –** (1) Se autorizează Ministerul Educației să efectueze în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021 - 2024 (sume alocate pentru activități finanțate integral din venituri proprii)" următoarele modificări la partea de venituri:

a) să suplimenteze capitolul 30.10 „Venituri din proprietate” cu suma de 7.970 mii lei;

b) să suplimenteze capitolul 31.10 „Venituri din dobânzi” cu suma de 2.000 mii lei;

c) să suplimenteze capitolul 33.10 „Venituri din prestări servicii și alte activități" cu suma de 120.102 mii lei;

d) să suplimenteze capitolul 36.10 „Diverse venituri" cu suma de 1.227 mii lei;

e) să suplimenteze capitolul 37.10 „Transferuri voluntare altele decât subvențiile" cu suma de 8.125 mii lei;

f) să suplimenteze capitolul 40.10 „Încasări din rambursarea împrumuturilor acordate” cu suma de 5.658 mii lei;

g) să suplimenteze capitolul 42.10 „Subvenții de la bugetul de stat" cu suma de 44.436 mii lei;

h) să suplimenteze capitolul 43.10 „Subvenții de la alte administrații" cu suma de 200 mii lei;

i) să suplimenteze capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014 - 2020" cu suma de 265.587 mii lei.

(2) Se autorizează Ministerul Educației să detalieze pe subcapitole de venituri sumele prevăzute la alin. (1) inclusiv prin introducerea de subcapitole noi și redistribuiri între subcapitole.

(3) Se autorizează Ministerul Educației să introducă în anexa nr. 3/25/29 „Fișa obiectivului/proiectului/categoriei de investiții", la capitolul 65.10 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” următoarele obiective de investiții noi:

a) „Hala multifuncțională și garaj auto”, la Universitatea Politehnica din București, cu credite de angajament, respectiv credite bugetare în sumă de 50 mii lei, cu încadrarea în prevederile bugetare aprobate pe anul 2021;

b) „Școala Politehnica”, la Universitatea Politehnica din București, cu credite de angajament, respectiv credite bugetare în sumă de 50 mii lei, cu încadrarea în prevederile bugetare aprobate pe anul 2021;

c) „Extindere (Construire) Spații de Învățământ și Laboratoare-Parter” Baza Nautică (Sediu Lac Mamaia) Strada Cuarțului, nr.2, Constanța” din cadrul Universității Maritime din Constanța, cu credite de angajament, respectiv credite bugetare în sumă de 1.000 mii lei, cu încadrarea în prevederile bugetare aprobate pe anul 2021.

**Art.14. –** (1) În bugetul Ministerului Sănătății, din influența prevăzută la capitolul 56.01 „Transferuri cu caracter general între diferite nivele ale administrației", titlul 51 „Transferuri între unități ale administrației publice", în sumă de 1.811.260 mii lei reprezentând atât credite bugetare, cât și credite de angajament, suma de 1.058.529 mii lei este aferentă alineatului 51.01.11 „Transferuri din bugetul de stat către bugetul fondului național unic de asigurări sociale de sănătate" și suma de 752.731 mii lei este aferentă alineatului 51.01.69 „Transferuri de la bugetul de stat către bugetul Fondului național unic de asigurări sociale de sănătate pentru acoperirea deficitului rezultat din aplicarea prevederilor legale referitoare la concediile și indemnizațiile de asigurări sociale de sănătate".

(2) În bugetul Ministerului Sănătății, din influența prevăzută la capitolul 66.01 „Sănătate", titlul 20 „Bunuri și servicii", în sumă de 2.285.000 reprezentând credite de angajament și în sumă de 1.550.000 mii lei reprezentând credite bugetare, suma de 1.235.000 mii lei reprezentând credite de angajament și suma de 500.000 mii lei reprezentând credite bugetare, sunt destinate achiziției de vaccinuri împotriva COVID-19.

(3) Se autorizează Ministerul Sănătății, în anexa nr. 3/26/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021-2024 (sume alocate pentru activități finanțate integral din venituri proprii)”, să majoreze veniturile proprii la capitolul 36.10 „Diverse venituri", subcapitolul 36.10.50 ”Alte venituri” cu suma de 425.000 mii lei.

**Art.15. –** Se autorizează Ministerul Culturii, în anexa nr, 3/2701/02 OFICIUL ROMÂN PENTRU DREPTURILE DE AUTOR, ”Bugetul pe capitol, subcapitole, paragrafe, titluri de cheltuieli, articole și alienate, după caz, pe anii 2021-2024 (Sumele alocate din bugetul de stat)” să introducă titlul 58 „Proiecte cu finanțare din fonduri externe nerambursabile (FEN) postaderare” cu suma de 3.280 mii lei, reprezentând atât credite de angajament, cât și credite bugetare, destinate finanțării proiectului „e-ORDA – simplificarea drepturilor de autor și conexe”.

**Art.16. –** Se autorizează Autoritatea Națională Sanitară Veterinară și pentru Siguranța Alimentelor, în anexa nr. 3/38/15 „Sinteza bugetelor centralizate ale instituțiilor publice finanțate parțial din venituri proprii", să majoreze, la partea de cheltuieli, titlul 20 „Bunuri și servicii”, creditele de angajament cu suma de 403.598 mii lei.

**Art.17. –** Se autorizează Agenția Națională de Presă AGERPRES, în anexa nr. 3/43/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2021-2024 (sume alocate pentru activități finanțate integral din venituri proprii), să majoreze veniturile proprii la capitolul 33.10 „Venituri din prestări servicii și alte activități", subcapitolul 33.10.08 „Venituri din prestări servicii” cu suma de 200 mii lei.

**Art.18. –** (1) În anul 2021, începând cu data intrării în vigoare a prezentei ordonanțe, prin derogare de la prevederile art.20 din Legea nr.31/2007 privind reorganizarea și funcționarea Academiei Oamenilor de Știință din România, cu modificările și completările ulterioare, finanțarea cheltuielilor academiei se asigură integral de la bugetul de stat iar veniturile proprii realizate se virează la acest buget.

(2) Se autorizează Academia Oamenilor de Știință din România să introducă anexa nr. 3/56/02 „Bugetul pe capitole, subcapitole, paragrafe, titluri de cheltuieli, articole și alineate pe anii 2021-2024 sume alocate din bugetul de stat)” cu sumele prevăzute în anexa nr. 2 la prezenta ordonanță și să le detalieze pe subcapitol, paragraf, articol și alineat, după caz.

(3) Diferența dintre veniturile încasate și cheltuielile efectuate în anul 2021 până la data intrării în vigoare a prezentei ordonanțe se virează la bugetul de stat.

**Art.19.** - (1) Sumele defalcate din taxa pe valoarea adăugată pe anul 2021 pentru finanțarea cheltuielilor bugetelor locale se majorează cu suma de 1.632.904 mii lei, după cum urmează:

a) se diminuează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor cu suma de 34.571 mii lei, potrivit anexei nr. 3, astfel:

a1) se suplimentează cu suma de 15.359 mii lei sumele defalcate din taxa pe valoarea adăugată destinate finanțării cheltuielilor de funcționare ale căminelor pentru persoane vârstnice de la nivelul județelor, potrivit prevederilor art.18 alin.(5) lit. c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare;

a2) se diminuează cu suma de 50.932 mii lei sumele defalcate din taxa pe valoarea adăugată destinate finanțării cheltuielilor determinate de implementarea Programului pentru școli al României, reprezentând diferența per sold între sumele alocate cu această destinație prin Legea bugetului de stat pe anul 2021, nr.15/2021 și necesarul stabilit pentru finanțarea Programului în perioada septembrie – decembrie a anului școlar 2021-2022, potrivit prevederilor Hotărârii Guvernului nr. ...../2021 ;

a3) se majorează cu suma de 442 mii lei sumele defalcate din taxa pe valoarea adăugată pentru finanțarea drepturilor copiilor cu cerințe educaționale speciale care frecventează învățământul special și se alocă bugetului propriu al județului Gorj, pentru punerea în executare a Sentinței Civile nr.768/18.12.2020, pronunțată de Tribunalul Gorj – Secția Contencios Administrativ și Fiscal, definitivă prin Decizia civilă nr.1215/28.04.2021, pronunțată de Curtea de Apel Craiova în dosarul nr.172/95/2019;

a4) se majorează cu suma de 560 mii lei sumele defalcate din taxa pe valoarea adăugată destinate plății sprijinului sub formă de contribuții care va asigura completarea drepturilor salariale neacoperite din fondurile proprii ale unităților de cult locale, pentru personalul neclerical angajat în unitățile de cult din țară, potrivit prevederilor art. 9 alin. (1) lit. a) din secțiunea a 3-a lit. E a capitolului III "Culte" din anexa nr. I la Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;

b) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor municipiului București și municipiului București, cu suma de 79.311 mii lei, potrivit anexei nr. 4 , astfel:

b1) se suplimentează cu suma de 45.676 mii lei sumele defalcate din taxa pe valoarea adăugată destinate finanțării cheltuielilor de funcționare ale căminelor pentru persoane vârstnice de la nivelul comunelor, orașelor, municipiilor, sectoarelor municipiului București și municipiului București, potrivit prevederilor art.18 alin.(5) lit. c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare;

b2) se diminuează cu suma de 12.779 mii lei sumele defalcate din taxa pe valoarea adăugată destinate finanțării cheltuielilor determinate de implementarea Programului pentru școli al României la nivelul municipiului București, reprezentând diferența per sold între sumele alocate cu această destinație prin Legea bugetului de stat pe anul 2021, nr.15/2021 și necesarul stabilit pentru finanțarea Programului în perioada septembrie – decembrie a anului școlar 2021-2022, potrivit prevederilor Hotărârii Guvernului nr. ....../2021;

b3) se alocă sume defalcate din taxa pe valoarea adăugată în suma de 46.404 mii lei, destinate finanțării Programului-pilot de acordare a unui suport alimentar pentru preșcolarii și elevii din 150 de unități de învățământ preuniversitar de stat, potrivit prevederilor Ordonanței de urgență a Guvernului nr. ....../2021;

b4) se majorează cu suma de 10 mii lei sumele defalcate din taxa pe valoarea adăugată destinate plății sprijinului sub formă de contribuții care va asigura completarea drepturilor salariale neacoperite din fondurile proprii ale unităților de cult locale, pentru personalul neclerical angajat în unitățile de cult de la nivelul municipiului București, potrivit prevederilor art. 9 alin. (1) lit. a) din secțiunea a 3-a lit. E a capitolului III "Culte" din anexa nr. I la Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;

c) se majorează sumele defalcate din taxa pe valoarea adăugată destinate finanțării cheltuielilor privind drumurile județene și comunale cu suma de 280.000 mii lei, repartizată pe județe potrivit anexei nr. 5. Repartizarea pe unități administrativ-teritoriale se face de către consiliul județean prin hotărâre, după consultarea primarilor, în funcție de lungimea și starea tehnică a drumurilor;

d) se majorează sumele defalcate din taxa pe valoarea adăugată pentru echilibrarea bugetelor locale cu suma de 1.296.773 mii lei, potrivit anexei nr.6, având următoarea destinație:

d1) suma de 2.547 mii lei se alocă pentru finanțarea serviciilor publice de salvare acvatică-salvamar și a postului de prim ajutor, aferente plajei din Comuna Costinești, Județul Constanța, potrivit prevederilor art. 4 alin. (21) din Ordonanța de urgență a Guvernului nr. 19/2006 privind utilizarea plajei Mării Negre și controlul activităților desfășurate pe plajă, aprobată cu modificări şi completări prin Legea nr. 274/2006, cu modificările și completările ulterioare;

d2) suma de 1.074.000 mii lei se alocă pe județe și municipiul București, potrivit prevederilor art.20;

d3) suma de 220.226 mii lei se alocă pentru echilibrarea bugetelor locale și se repartizează unităților administrativ-teritoriale, urmare a aplicării prevederilor art.6 din Legea nr.15/2021, astfel cum au fost modificate prin prezenta ordonanță, direct proporțional cu necesarul stabilit, utilizând modelul de calcul aprobat prin ordin al ministrului finanțelor și transmis de Ministerul Finanțelor direcțiilor generale regionale ale finanțelor publice/administrațiilor județene ale finanțelor publice în termen de 10 zile lucrătoare de la data intrării în vigoare a prezentei ordonanțe.

e) se majorează sumele defalcate din taxa pe valoarea adăugată pentru finanțarea cheltuielilor învățământului particular și cel confesional, acreditate, cu suma de 11.391 mii lei, potrivit anexei nr. 7.

(2) În situațiile în care Programul pentru școli al României se derulează de către consiliile locale ale comunelor, orașelor și municipiilor, prin hotărâre a consiliului județean se vor repartiza sume cu această destinație unităților administrativ-teritoriale respective, cu diminuarea veniturilor bugetului local al județului și majorarea corespunzătoare a veniturilor comunelor, orașelor și municipiilor, după caz. Sumele repartizate potrivit prevederilor prezentului alineat se reflectă în bugetele locale ale comunelor, orașelor și municipiilor la indicatorul de venituri „Sume defalcate din taxa pe valoarea adăugată pentru finanțarea cheltuielilor descentralizate la nivelul județelor".

(3) Repartizarea pe comune, orașe, municipii, sectoare și municipiul București, după caz, a sumelor defalcate din taxa pe valoarea adăugată prevăzute la alin. (1) lit.b1), se face prin decizie a directorului direcției generale regionale a finanțelor publice/șefului administrației județene a finanțelor publice, la propunerea agenției județene pentru plăți și inspecție socială/Agenției pentru Plăți și Inspecție Socială a Municipiului București, iar repartizarea sumelor defalcate din taxa pe valoarea adăugată pentru finanțarea unităților de învățământ particular și cel confesional, acreditate, prevăzute la alin.(1) lit. e), se face prin decizie a directorului direcției generale regionale a finanțelor publice/șefului administrației județene a finanțelor publice, în baza actului administrativ emis de inspectorul școlar general al inspectoratului școlar județean/al municipiului București, cu privire la repartizarea sumelor pe unități/subdiviziuni administrativ-teritoriale, precum și pe unități de învățământ.

(4) Totalul sumelor defalcate din taxa pe valoarea adăugată pentru echilibrarea bugetelor locale aprobate la nivelul fiecărui județ se repartizează unităților administrativ-teritoriale potrivit prevederilor art.6 din Legea nr.15/2021, astfel cum au fost modificate prin prezenta ordonanță.

(5) În cazul în care în urma aplicării prevederilor alin.(4) rezultă o sumă mai mică decât cea repartizată anterior unităților administrativ-teritoriale, se menține suma repartizată inițial.

**Art.20. -** (1) Sumele defalcate din taxa pe valoarea adăugată prevăzute la art.19 alin. (1) lit. d2) se alocă, pe județe și municipiul București, în scopul achitării plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale la data de 30 iunie 2021 inclusiv, raportate potrivit legii, rezultate din relații cu:

a) furnizorii de bunuri, servicii și lucrări, inclusiv cei care prestează serviciul public de producere, transport și distribuție a energiei termice în sistem centralizat;

b) bugetul de stat, bugetul asigurărilor sociale de stat sau bugetele fondurilor speciale.

(2) În înțelesul prezentei ordonanțe, plățile restante înregistrate în contabilitatea instituțiilor publice finanțate parțial din bugetul local și a spitalelor publice din rețeaua autorităților administrației publice locale sunt numai plățile restante aferente cheltuielilor care pot fi finanțate din bugetele locale.

(3) Prin derogare de la prevederile art. 33 alin. (2) din Legea nr. 273/2006 privind finanțele publice locale, cu modificările și completările ulterioare, repartizarea pe județe și municipiul București a sumelor alocate în condițiile alin. (1) se face în scopul achitării plăților restante, la data de 30 iunie 2021, inclusiv, înregistrate în contabilitatea unităților/subdiviziunilor administrativ-teritoriale, instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale, reprezentând:

a) obligații de plată rezultate din relațiile cu furnizorii de bunuri, servicii și lucrări;

b) sume neachitate de unitățile/subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat pe baza deconturilor justificative, înregistrate la data de 30 iunie 2021 inclusiv, pentru acoperirea diferenței dintre prețul local al energiei termice facturate populației și prețul de producere, transport, distribuție și furnizare a energiei termice livrate populației, diminuate cu plățile efectuate la data cererii;

c) obligații de plată față de bugetul de stat, bugetul asigurărilor sociale de stat sau bugetele fondurilor speciale.

(4) Suma repartizată potrivit alin. (1) va fi utilizată exclusiv pentru:

a) stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 30 iunie 2021 inclusiv, către bugetul de stat, bugetul asigurărilor sociale de stat sau bugetele fondurilor speciale ale furnizorilor de bunuri, servicii și lucrări ai unităților/subdiviziunilor administrativ-teritoriale și instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale;

b) stingerea obligațiilor fiscale restante precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 30 iunie 2021 inclusiv, către bugetul de stat, bugetul asigurărilor sociale de stat sau bugetele fondurilor speciale, ale furnizorilor care prestează serviciul public de producere, transport și distribuție a energiei termice în sistem centralizat;

c) stingerea obligațiilor fiscale restante precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 30 iunie 2021 inclusiv, către bugetul de stat, bugetul asigurărilor sociale de stat sau bugetele fondurilor speciale, ale furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat;

d) stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 30 iunie 2021 inclusiv, către bugetul de stat, bugetul asigurărilor sociale de stat sau bugetele fondurilor speciale ale unităților/subdiviziunilor administrativ-teritoriale și ale instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale.

(5) Prevederile alin. (4) se aplică în mod corespunzător și pentru contribuabilii care se află sub incidența Legii nr. 85/2014 privind procedurile de prevenire a insolvenței și de insolvență, cu modificările și completările ulterioare, cu autorizarea judecătorului-sindic sau avizul administratorului judiciar.

(6) În scopul alocării sumelor în condițiile alin.(1) unitățile/subdiviziunile administrativ-teritoriale pot depune, până la data de 30 octombrie 2021 inclusiv, la direcțiile generale regionale ale finanțelor publice/administrațiile județene ale finanțelor publice, cereri scrise însoțite de următoarele documente:

a) situația obligațiilor de plată către furnizorii de bunuri, servicii și lucrări și/sau către furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4) lit. a) - c), după caz;

b) certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4), după caz, emise de organele fiscale;

c) acorduri încheiate între unitățile/subdiviziunile administrativ-teritoriale și furnizorii de bunuri, servicii sau lucrări/furnizorii care prestează serviciul public de producere, transport și distribuție a energiei termice în sistem centralizat ai unităților administrativ-teritoriale/instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, pentru stingerea obligațiilor fiscale prevăzute la alin. (4) lit. a) și b), precum și acorduri încheiate între unități/subdiviziuni administrativ-teritoriale, furnizorii care prestează serviciul public de producere, transport și distribuție a energiei termice în sistem centralizat și furnizorii cărora aceștia le datorează sume, pentru stingerea obligațiilor fiscale prevăzute la alin. (4) lit. c), denumite în continuare acorduri, corelate cu datele înscrise în certificatele de atestare fiscală prevăzute la lit. b). Prin aceste acorduri furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat/furnizorii de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat confirmă faptul că sunt de acord cu stingerea obligațiilor fiscale potrivit prevederilor prezentului articol.

(7) Direcțiile generale regionale ale finanțelor publice/administrațiile județene ale finanțelor publice analizează cererile în termen de maximum 2 zile lucrătoare de la depunerea acestora, din punctul de vedere al respectării prevederilor prezentului articol. Zilnic, pentru cererile care se încadrează în prevederile prezentului articol, direcțiile generale regionale ale finanțelor publice/administrațiile județene ale finanțelor publice întocmesc o situație centralizatoare care conține suma necesară a fi repartizată unităților/subdiviziunilor administrativ-teritoriale.

(8) În prima zi lucrătoare de la întocmirea situației centralizatoare, direcțiile generale regionale ale finanțelor publice/administrațiile județene ale finanțelor publice transmit o cerere Ministerului Finanțelor prin care solicită repartizarea sumelor defalcate din taxa pe valoarea adăugată pentru echilibrarea bugetelor locale pe anul 2021, corespunzătoare sumei totale care face obiectul situației centralizatoare. Suma din cerere se diminuează cu eventualele sume solicitate prin cereri anterioare și nevirate în contul unităților/subdiviziunilor administrativ-teritoriale potrivit alin. (17).

(9) Ministerul Finanțelor înregistrează cererile în ordinea primirii acestora și repartizează sumele solicitate, pe fiecare județ/municipiul București, în termen de maximum 3 zile lucrătoare de la primirea acestora, în limita sumei prevăzute la alin.(1).

(10) Ministerul Finanțelor este autorizat să introducă modificările ce decurg din aplicarea prevederilor alin. (9) în volumul și în structura bugetului de stat pe anul 2021, pe care le comunică direcțiilor generale regionale ale finanțelor publice/administrațiilor județene ale finanțelor publice.

(11) Ministerul Finanțelor restituie cu adresă direcțiilor generale regionale ale finanțelor publice/administrațiilor județene ale finanțelor publice cererile prevăzute la alin.(9) pentru care nu mai există sume de repartizat, din sumele prevăzute la alin.(1).

(12) Certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat se solicită organelor fiscale centrale competente de către unitățile/subdiviziunile administrativ-teritoriale, se eliberează în termen de maximum două zile lucrătoare de la primirea solicitării, pe baza datelor existente în evidența creanțelor fiscale ale organelor fiscale centrale competente și cuprind obligațiile fiscale care fac obiectul stingerii potrivit alin. (4), existente în sold la data de 30 iunie 2021 inclusiv și nestinse până la data eliberării acestora.

(13) Sumele destinate achitării obligațiilor de plată care fac obiectul cererilor scrise prevăzute la alin. (6) nu pot fi mai mari decât obligațiile de plată și obligațiile fiscale prevăzute la alin.(4) pentru stingerea cărora se utilizează rezultatele din certificatele de atestare fiscală.

(14) Direcțiile generale regionale ale finanțelor publice/Administrațiile județene ale finanțelor publice au obligația de a repartiza sumele defalcate din taxa pe valoarea adăugată pentru echilibrarea bugetelor locale pe anul 2021 comunicate de Ministerul Finanțelor, pe unități/subdiviziuni administrativ-teritoriale, în termen de o zi lucrătoare de la comunicare. Repartizarea sumelor pe unități/subdiviziuni administrativ-teritoriale se face prin derogare de la prevederile art. 33 alin. (3) din Legea nr. 273/2006, cu modificările și completările ulterioare, prin decizie a directorilor generali ai direcțiilor generale regionale ale finanțelor publice/șefilor administrațiilor județene ale finanțelor publice. Sumele ce se repartizează unităților/subdiviziunilor administrativ-teritoriale sunt cele înscrise în cererile pentru care Ministerul Finanțelor a repartizat sume potrivit alin. (9).

(15) În termen de 3 zile lucrătoare de la comunicarea sumelor de către direcțiile generale regionale ale finanțelor publice/administrațiile județene ale finanțelor publice, unitățile/subdiviziunile administrativ-teritoriale, inclusiv instituțiile din subordine, după caz, au obligația de a depune unităților Trezoreriei Statului la care acestea își au conturile deschise următoarele documente:

a) bugetele locale majorate cu sumele repartizate, în condițiile art. 82 din Legea nr. 273/2006, cu modificările și completările ulterioare, sau rectificate, după caz, pentru instituțiile publice finanțate integral sau parțial din bugetul local/spitalele publice din rețeaua autorităților administrației publice locale, după caz;

b) cererile pentru deschiderea de credite bugetare și dispozițiile bugetare de repartizare a creditelor bugetare, aferente cheltuielilor bugetare privind stingerea obligațiilor fiscale prevăzute la alin.(4);

c) ordinele de plată prin care unitățile/subdiviziunile administrativ-teritoriale virează sumele aprobate în conturile de venituri ale instituțiilor publice finanțate parțial din bugetul local/spitalelor publice din rețeaua autorităților administrației publice locale;

d) ordinele de plată prin care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale achită la bugetul de stat, bugetul asigurărilor sociale de stat ori bugetele fondurilor speciale obligațiile fiscale aparținând furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat sau propriile obligații fiscale, după caz.

(16) Virarea în contul bugetelor locale a sumelor defalcate din taxa pe valoarea adăugată pentru echilibrarea bugetelor locale, repartizate potrivit prevederilor prezentului articol, se efectuează de către unitățile Trezoreriei Statului în următoarele condiții:

a) existența bugetelor locale majorate sau rectificate, inclusiv a bugetelor rectificate ale instituțiilor publice finanțate integral ori parțial din bugetul local și ale spitalelor publice din rețeaua autorităților administrației publice locale, după caz, cu sumele repartizate potrivit alin. (14);

b) existența deschiderilor de credite bugetare disponibile cel puțin la nivelul ordinelor de plată prezentate;

c) sumele înscrise în ordinele de plată, depuse potrivit alin. (15), sunt în limita sumelor înscrise în acordurile încheiate și a sumelor reprezentând plăți restante pe care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale le datorează bugetului de stat, bugetului asigurărilor sociale de stat sau bugetelor fondurilor speciale;

d) sumele sunt utilizate conform destinației pentru care au fost alocate de către direcțiile generale regionale ale finanțelor publice/administrațiile județene ale finanțelor publice;

e) sumele din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale sunt reconfirmate de organele fiscale centrale. În acest scop, la data primirii documentelor de plată, depuse de unitățile/subdiviziunile administrativ-teritoriale, unitățile Trezoreriei Statului vor solicita organelor fiscale centrale competente actualizarea sumelor din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale, acestea având obligația de a actualiza/confirma sumele respective în cadrul aceleiași zile. În cazul în care sumele care fac obiectul documentelor de plată, prezentate de unitățile/subdiviziunile administrativ-teritoriale, sunt mai mari decât cele cuprinse în certificatele de atestare fiscală actualizate, acestea se restituie unităților/subdiviziunilor administrativ-teritoriale pentru a fi refăcute în termen de o zi lucrătoare de la restituire.

(17) Sumele defalcate din taxa pe valoarea adăugată pentru echilibrarea bugetelor locale care se virează în conturile bugetelor locale potrivit prevederilor alin. (16) vor fi diminuate față de cele aprobate prin decizie a conducătorului entității la care s-a depus inițial cererea, atât cu eventualele obligații fiscale stinse după data eliberării certificatelor de atestare fiscală care au stat la baza solicitării sumelor defalcate de către unitățile/subdiviziunile administrativ-teritoriale, cât și cu sumele înscrise în documentele de plată care nu îndeplinesc condițiile alin. (15). Cu diferența dintre sumele defalcate din taxa pe valoarea adăugată pentru echilibrarea bugetelor locale repartizate și cele virate în conturile acestora, unitățile/subdiviziunile administrativ-teritoriale își diminuează bugetele locale, inclusiv bugetele rectificate ale instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale, după caz, modificate potrivit alin. (15 ) lit. a).

(18) Unitățile Trezoreriei Statului transmit titularilor de cont copii ale documentelor de plată aferente achitării obligațiilor prevăzute la alin. (3) și (4) la adresele comunicate de aceștia și eliberează extrase de cont potrivit prevederilor legale în vigoare. Titularii conturilor vor înregistra în contabilitatea proprie stingerea obligațiilor fiscale și a obligațiilor de plată față de furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat, după caz, și vor transmite furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, ale căror obligații fiscale au fost stinse, copii ale extraselor de cont și ale documentelor de plată care vor sta la baza înregistrării în contabilitatea acestora a stingerii creanțelor de natură comercială și a obligațiilor fiscale aferente operațiunilor respective, potrivit reglementărilor contabile aplicabile.

(19) Sumele alocate potrivit prevederilor alin. (3) - (17), repartizate și neutilizate până la data de 30 noiembrie 2021 inclusiv, se comunică Ministerului Finanțelor de către direcțiile generale regionale ale finanțelor publice/administrațiile județene ale finanțelor publice până la data de 3 decembrie 2021inclusiv, în vederea retragerii lor.

(20) Ordonatorii principali de credite ai bugetelor locale răspund de realitatea și exactitatea sumelor înscrise în documentele prevăzute la alin. (6), precum și de conformitatea datelor înscrise în aceste documente cu cele din documentele justificative care au stat la baza întocmirii lor.

(21) Răspunderea pentru stabilirea sumelor solicitate care fac obiectul cererilor depuse, precum și pentru utilizarea acestora în conformitate cu prevederile prezentului articol revine ordonatorilor principali de credite ai bugetelor locale.

(22) În aplicarea prevederilor alin. (3) - (18), în termen de 15 zile de la intrarea în vigoare a prezentei ordonanțe, se emit norme metodologice aprobate prin ordin al ministrului finanțelor, care se publică în Monitorul Oficial al României, Partea I.

**Art.21.** – Prin derogare de la prevederile art. 58 alin. (1) din Legea nr. 273/2006 privind finanțele publice locale, cu modificările și completările ulterioare, în anul 2021, începând cu data intrării în vigoare a prezentei ordonanțe, județele/sectoarele municipiului București pot utiliza excedentul bugetului local și pentru finanțarea sistemului de protecție a copilului și a măsurilor de protecție de tip centre de zi și centre rezidențiale pentru persoane adulte cu handicap.

**Art.22.** – Influențe asupra bugetului de venituri și cheltuieli pe anul 2021 al Fondului Național Unic de Asigurări Sociale de Sănătate sunt prevăzute în anexa nr.8.

**Capitolul II**

Dispoziții finale

**Art.23.** – (1) Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2021 ale instituțiilor publice subordonate finanțate parțial din venituri proprii, inclusiv prin introducerea de subdiviziuni noi ale clasificației bugetare pe partea de venituri și titluri noi pe partea de cheltuieli, să efectueze virări de credite de angajament și credite bugetare, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, și între bugetele acestora, cu încadrarea în prevederile bugetare aprobate la titlul 51 „Transferuri între unități ale administrației publice", și să le comunice Ministerului Finanțelor în termen de 10 zile de la intrarea în vigoare a prezentei ordonanțe.

(2) În aplicarea prevederilor alin. (1) nu se pot efectua virări de credite de angajament și credite bugetare de la alineatul „Finanțare externă nerambursabilă".

**Art.24.** - (1) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2021 ale instituțiilor de învățământ superior militar subordonate, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor".

(2) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2021 ale unităților din rețeaua sanitară proprie, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrare în prevederile aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.03 „Acțiuni de sănătate" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.12 „Transferuri pentru finanțarea investițiilor la spitale".

(3) În aplicarea prevederilor alin. (1) și (2) nu se pot efectua virări de credite de angajament și credite bugetare de la alineatul „Finanțare externă nerambursabilă".

**Art.25.** - Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare” și „Obiective/proiecte de investiții noi” la poziția „Alte cheltuieli de investiții”, cuprinse în programul de investiții publice, anexă la bugetul acestora, în limita prevederilor bugetare aprobate.

**Art.26.** - (1) Se autorizează ordonatorii principali de credite, să modifice în anexele nr. 3/XX/21 „Fișa proiectului cu finanțare din fonduri externe nerambursabile de preaderare, postaderare, alți donatori și din alte facilități postaderare” și nr. 3/XX/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicilor Comune Agricola și de Pescuit și altor facilități și instrumente postaderare" creditele de angajament și creditele bugetare aferente anilor anteriori pentru proiectele cu finanțare externă nerambursabilă, cu încadrarea în valoarea totală a contractelor/deciziilor/ordinelor de finanțare.

(2) Se autorizează ordonatorii principali de credite să modifice în anexa nr. 3/XX/29 „Fișa obiectivului/proiectului/categoriei de investiții” creditele de angajament și creditele bugetare aferente anilor anteriori, cu încadrarea în valoarea totală a obiectivului/proiectului/categoriei de investiții, corespunzător prevederilor alin. (1).

(3) Modificările prevăzute la alin (1) și (2) se efectuează și se comunică Ministerului Finanțelor în termen de 10 zile de la intrarea in vigoare a prezentei ordonanțe.

**Art.27.** - Se autorizează ordonatorii principali de credite să detalieze influențele aprobate prin prezenta ordonanță în bugetele lor și în anexele la acestea pe anul 2021, să efectueze virări de credite de angajament și credite bugetare între articolele și alineatele titlurilor de cheltuieli pentru care sunt aprobate influențe în anexa nr.2 și anexa nr.6, să introducă proiecte cu finanțare din fonduri externe nerambursabile noi și să comunice Ministerului Finanțelor, în termen de 10 zile de la intrarea în vigoare a prezentei ordonanțe, detalierea modificărilor aprobate conform acesteia.

**Art.28.** – Legea bugetului de stat pe anul 2021, nr.15/2021, publicată în Monitorul Oficial al României Partea I nr.236 și 236 bis din 9 martie 2021 se modifică și se completează după cum urmează:

**1. La alineatul (1) al articolului 5, litera a) se modifică și va avea următorul cuprins:**

„ a) finanțării sistemului de protecție a copilului și a măsurilor de protecție de tip centre de zi și centre rezidențiale pentru persoane adulte cu handicap, în baza standardelor de cost calculate pentru beneficiari/tipuri de servicii sociale, prevăzute în Hotărârea Guvernului nr. 426/2020 privind aprobarea standardelor de cost pentru serviciile sociale, în limita prevăzută la art. 20 alin. (1) din Ordonanța de urgență a Guvernului nr. 103/2013 privind salarizarea personalului plătit din fonduri publice în anul 2014, precum și alte măsuri în domeniul cheltuielilor publice, aprobată cu completări prin Legea nr. 28/2014, cu modificările şi completările ulterioare;”

**2. La alineatul (3) al articolului 5, litera f) se modifică și va avea următorul cuprins:**

„ f) finanțării cheltuielilor descentralizate la nivelul sectoarelor şi municipiului București, respectiv pentru: sistemul de protecție a copilului, măsurile de protecție de tip centre de zi și centre rezidențiale pentru persoane adulte cu handicap, cheltuielile determinate de implementarea Programului pentru școli al României, până la sfârșitul anului școlar 2020 - 2021, potrivit prevederilor Hotărârii Guvernului nr. 678/2020, cu încadrare în sumele prevăzute pentru anul 2021 în fiecare dintre anexele nr. 1 - 3 la această hotărâre, cheltuielile cu bunuri și servicii pentru întreținerea curentă a unităților de învățământ special și Centrul Municipiului București de Resurse și Asistență Educațională, instituțiile de cultură descentralizate începând cu anul 2002 și plata sprijinului sub formă de contribuții, care va asigura completarea drepturilor salariale neacoperite din fondurile proprii ale unităților de cult locale pentru personalul neclerical angajat în unitățile de cult, potrivit prevederilor art. 9 alin. (1) lit. a) din secțiunea a 3-a lit. E a capitolului III „Culte" din anexa nr. I la Legea-cadru nr. 153/2017, cu modificările și completările ulterioare, drepturile copiilor cu cerințe educaționale care frecventează învățământul special și învățământul de masă, finanțarea drepturilor stabilite de Legea nr. 248/2015, cu modificările și completările ulterioare, pentru preșcolarii din învățământul special și învățământul de masă, bursele elevilor din învățământul special și învățământul de masă și cheltuielile creșelor;”

**3. La alineatul (2) al articolului 6, litera b) se modifică și va avea următorul cuprins:**

„b) 1.500 lei/locuitor/an, pentru bugetele locale ale sectoarelor municipiului București;”.

**4. La alineatul (4) al articolului 6, literele a) și b) se modifică și vor avea următorul cuprins:**

„a) în prima etapă se repartizează sume de echilibrare bugetelor locale ale unităților administrativ-teritoriale ale căror venituri estimate a fi încasate în anul 2021 din cota prevăzută la alin. (1) lit. b) sunt mai mici de 800 lei/locuitor/an, precum și celor ale căror venituri estimate a fi încasate în anul 2021 din cota prevăzută la alin. (1) lit. b) sunt mai mici de 1.500 mii lei/unitate administrativ-teritorială/an;

b) în vederea repartizării prevăzute la lit. a) se calculează diferența dintre 800 lei/locuitor/an și veniturile pe locuitor/an estimate a fi încasate în anul 2021 din cota prevăzută la alin. (1) lit. b) pentru fiecare unitate administrativ-teritorială în parte;”.

**5.** **Alineatul (9) al articolului 6 se modifică și va avea următorul cuprins:**

„(9) Impozitul pe venit încasat suplimentar în anul 2021 la bugetul de stat, la nivelul fiecărei unități/subdiviziuni administrativ-teritoriale, față de planul anual repartizat, se alocă unităților/subdiviziunilor administrativ-teritoriale în cotele prevăzute la alin. (1) și (2), potrivit prevederilor prezentului articol, și se cuprind în bugetele locale prin rectificare bugetară locală, în urma comunicării transmisă de direcția generală regională a finanțelor publice/administrația județeană a finanțelor publice .”.

**6.** **După alineatul (9) al articolului 6 se introduc patru noi alineate, alin.(91), (92), (93) și (94) cu următorul cuprins:**

„(91) Impozitul pe venit corespunzător cotei de 6%, prevăzută la alin. (1) lit. c), încasat suplimentar, se repartizează în mod egal județelor, peste limita stabilită, iar în cadrul fiecărui județ, în baza deciziei directorului direcției generale regionale a finanțelor publice/șefului administrației județene a finanțelor publice, consiliul județean repartizează în anul 2021 comunelor, orașelor și municipiilor, integral, prin hotărâre, sumele suplimentare;

(92) Impozitul pe venit încasat suplimentar în anul 2021, corespunzător cotei prevăzută la alin.(1) lit.d) precum și cel corespunzător alin.(2) lit.b) și c), se repartizează unităților/subdiviziunilor administrativ-teritoriale, prin decizie a directorului direcției generale regionale a finanțelor publice/șefului administrației județene a finanțelor publice, proporțional cu planul aprobat.

(93) În execuție, sumele aferente cotelor prevăzute la alin. (1) lit. c) și d) și alin. (2) lit. b) și c) se alocă în termenul prevăzut la alin.(8), proporțional cu planul majorat potrivit prevederilor alin.(91) și (92).

(94) În funcție de nivelul încasărilor impozitului pe venit la bugetul de stat, direcțiile generale regionale ale finanțelor publice/administrațiile județene/de sector ale finanțelor publice, prin structurile de specialitate, pot proceda la o nouă estimare a impozitului pe venit, care se repartizează unităților/subdiviziunilor administrativ-teritoriale, prin decizie a directorului direcției generale regionale a finanțelor publice/șefului administrației județene a finanțelor publice, cu respectarea prevederilor alin.(1) și (2), fără modificarea sumelor defalcate din taxa pe valoarea adăugată pentru echilibrarea bugetelor locale, repartizate.”

**7. Alineatul (11) al articolului 6 se modifică și va avea următorul cuprins:**

**„**(11) Sumele încasate până la data de 31 iulie 2021, aferente cotei prevăzută la alin. (1) lit. e), se repartizează prin hotărâre a Guvernului, inițiată de Ministerul Dezvoltării, Lucrărilor Publice și Administrației, potrivit solicitărilor transmise până la data de 31 august 2021 de către unitățile administrativ-teritoriale în subordinea cărora funcționează instituții publice de spectacole, respectiv teatre și opere. Tot până la aceeași dată, Ministerul Finanțelor, prin direcția de specialitate cu atribuții în solicitarea de date deținute de unitățile de trezorerie a statului din cadrul direcțiilor generale regionale ale finanțelor publice, va comunica Ministerului Dezvoltării, Lucrărilor Publice și Administrației soldul la data de 31 iulie 2021, pe județe al conturilor distincte, deschise cu această destinație pe seama direcțiilor generale regionale ale finanțelor publice/administrațiilor județene ale finanțelor publice. Sumele încasate ulterior datei de 31 iulie 2021 se repartizează tot prin hotărâre a Guvernului, inițiată după aceeași metodologie, până la data de 20 decembrie 2021, soldul la data de 29 noiembrie 2021 pe județe al conturilor distincte fiind comunicat de Ministerul Finanțelor până la data de 10 decembrie 2021.”.

**8. După alineatul (13) al articolului 6, se introduce un nou alineat, alin.(14) cu următorul cuprins:**

„(14) Sumele din fondul prevăzut la art. 6 alin. (1) lit. c) din Legea bugetului de stat pe anul 2021, nr. 15/2021, încasate și nerepartizate unităților administrativ-teritoriale până la data de 17 decembrie 2021 precum și sumele din fondul prevăzut la art.6 alin.(1) lit. e), existente la data de 28 decembrie 2021 în conturile distincte deschise pe seama direcțiilor generale regionale ale finanțelor publice/administrațiilor județene ale finanțelor publice, se restituie de către direcția generală regională a finanțelor publice/administrația județeană a finanțelor publice la bugetul de stat, în contul corespunzător subdiviziunii de clasificație bugetară din care au fost încasate, deschis la nivelul unității trezoreriei statului cu rol de municipiu reședință de județ.”

**9. Alineatul (2) al articolului 31 se modifică și** **va avea următorul cuprins:**

„(2) În bugetul Ministerului Afacerilor Interne este cuprinsă și suma de 5.847 mii lei la capitolul 51.01 „Autorități publice și acțiuni externe“ titlul 20 „Bunuri și servicii“, din care suma de 12 mii lei cheltuieli pentru organizarea și desfășurarea Recensământului populației și locuințelor și suma de 5.835 mii lei cheltuieli necesare efectuării Recensământului general agricol.”**.**

**10. Alineatul (2) al articolului 34 se modifică și va avea următorul cuprins:**

**„**(2) Se autorizează Ministerul Sănătății să majoreze sumele prevăzute la alin. (1) lit. a) prin virări de credite de angajament și bugetare, în condițiile Legii nr. 500/2002, cu modificările și completările ulterioare, cu încadrarea în bugetul aprobat.”.

**11. După alineatul (2) al articolului 34 se introduce un nou alineat, alin. (21), cu următorul cuprins:**

„(21) Se autorizează Ministerul Sănătății să majoreze sau să diminueze, după caz, sumele prevăzute la alin. (1) lit. b) prin virări de credite de angajament și bugetare, în condițiile Legii nr. 500/2002, cu modificările și completările ulterioare, cu încadrarea în bugetul aprobat.”.

**12. Denumirea obiectivului de investiții prevăzut la poziția 13.6 din anexa nr.7/03 se modifică astfel:**

|  |  |  |  |  |  |
| --- | --- | --- | --- | --- | --- |
| 13.6 | Smârdan | 200 |  | 200 | Modernizare drumuri de interes local 15 Km |

**Art.29.** – Începând cu data intrării în vigoare a prezentei ordonanțe, se repartizează sumele reținute în proporție de 10% conform art.21 alin.(5) din Legea nr.500/2002, cu modificările și completările ulterioare.

**Art.30.** – Prin derogare de la prevederile art.12 alin.(1) lit. b) și art.26 alin.(5) din Legea responsabilității fiscal-bugetare, nr.69/2010, republicată, precum și ale art.3 alin.(7) din Legea nr.14/2021 pentru aprobarea plafoanelor unor indicatori specificați în cadrul fiscal-bugetar pe anul 2021, plafonul soldului primar al bugetului general consolidat este de – 66.963,9 milioane lei.

**Art.31.** - Prin derogare de la prevederile art.12 alin.(1) lit. b) și c), art.17 alin.(2), art.24 și art.26 alin. (5) din Legea nr.69/2010, republicată, precum și ale art.3 alin.(1), alin.(2), alin.(5) și (6) din Legea nr.14/2021:

c) pentru anul 2021, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 416.631,6 milioane lei, pentru bugetul de stat este de 234.183,7 milioane lei, pentru bugetul general centralizat al unităților administrativ-teritoriale este de 90.266,2 milioane lei, pentru bugetul fondului național unic de asigurări sociale de sănătate este de 47.359,1 milioane lei, pentru bugetul instituțiilor/activităților finanțate integral și/sau parțial din venituri proprii este de 34.395,1 milioane lei;

d) pentru anul 2021, plafonul nominal al cheltuielilor de personal din bugetul general consolidat este de 111.216,4 milioane lei, pentru bugetul de stat este de 56.057,7 milioane lei, pentru bugetul general centralizat al unităților administrativ-teritoriale este de 34.730,1 milioane lei și pentru bugetul instituțiilor/activităților finanțate integral și/sau parțial din venituri proprii este de 18.933,5 milioane lei;

e) pentru anul 2021, plafonul nominal al soldului bugetului general consolidat este de – 83.757,6 milioane lei și al soldului bugetului de stat este de –90.910,9 milioane lei;

f) plafonul privind datoria publică, conform metodologiei Uniunii Europene pentru sfârșitul anului 2021, este de 49,5% din produsul intern brut;

g) plafonul privind finanțările rambursabile care pot fi contractate de către unitățile/subdiviziunile administrativ-teritoriale este în sumă de 2.100 milioane lei, iar plafonul privind tragerile din finanțările rambursabile contractate, sau care urmează a fi contractate de către unitățile/subdiviziunile administrativ-teritoriale, este în sumă de 2.600 milioane lei. Valoarea aferentă finanțărilor rambursabile care poate fi autorizată pentru o unitate/subdiviziune administrativ-teritorială este de maximum 100 milioane lei anual.

**Art.32.** – Anexele nr.1- 8 fac parte integrantă din prezenta ordonanță.

**PRIM-MINISTRU,**

**FLORIN-VASILE CÎȚU**

București,

Nr. \_\_.